**HOTĂRÂREA nr. 224/13.12.2021**

**pentru aprobarea Planului de activităţi al Comitetului Judeţean**

**pentru Situaţii de Urgenţă Dâmboviţa pe anul 2022**

Având în vedere:

- prevederile O.U.G. nr. 21/2004 privind Sistemul Naţional de Management al Situaţiilor de Urgenţă, aprobată prin Legea nr. 15/2005, cu modificările şi completările ulterioare;

- prevederile art. 10 din Regulamentul-cadru privind structura organizatorică, atribuţiile, funcţionarea şi dotarea comitetelor şi centrelor operative pentru situaţii de urgenţă, aprobat prin H.G. nr. 1491/2004;

- prevederile alin (7). art. 9 din Regulamentul privind organizarea, atribuţiile şi funcţionarea Comitetului Judeţean pentru Situaţii de Urgenţă Dâmboviţa, aprobat prin Ordinul nr. 155/24.02.2020, cu completările şi modificările ulterioare;

Luând în considerare *Planul de activităţi al Comitetului Judeţean pentru Situaţii de Urgenţă Dâmboviţa pe anul 2022,* înregistrat cu nr. 2634252 din 13.12.2021;

În considerarea aprobării tacite a proiectului de hotărâre nr. 224, comunicat spre analiză şi dezbatere membrilor Comitetului Judeţean pentru Situaţii de Urgenţă la data de 13 decembrie 2021;

**Comitetul Județean pentru Situaţii de Urgenţă Dâmbovița, adoptă prezenta**

**HOTĂRÂRE:**

**Art.1.** Se aprobă *Planul de activităţi al Comitetului Judeţean pentru Situaţii de Urgenţă Dâmboviţa pe anul 2022,* prevăzut în anexă, parte integrantă din prezenta hotărâre.

**Art.2.** Prin grija Secretariatului Tehnic Permanent al Comitetului Judeţean pentru Situaţii de UrgenţăDâmboviţa, prezenta hotărâre **se publică pe site-ul Instituţiei Prefectului – Judeţul Dâmboviţa** şi se transmite Departamentului pentru Situaţii de Urgenţă, Inspectoratului General pentru Situaţii de Urgenţă și membrilor Comitetului Judeţean pentru Situaţii de Urgenţă Dâmboviţa.

**PREŞEDINTELE C.J.S.U. DÂMBOVIŢA**

***PREFECT,***

***dr. ing. AURELIAN POPA***

**Anexa nr. 1**

la Hotărârea Comitetului Județean pentru Situații de Urgență nr. 224/13.12.2021

PLAN DE ACTIVITĂŢI C.J.S.U. DÂMBOVIŢA PE ANUL 2022

| **Nr.**  **crt.** | **ACTIVITATEA** | **TERMEN** | **RESPONSABILI** |
| --- | --- | --- | --- |
|  | Evaluarea activității desfășurate de Comitetul Județean pentru Situații de Urgență Dâmbovița pe anul 2021. | Trimestrul I | Membrii CJSU  ISUJ – SThP |
|  | Organizarea și desfășurarea ședințelor ordinare ale CJSU Dâmbovița. | Semestrial și la convocarea președintelui | ISUJ – SThP |
|  | Organizarea și desfășurarea ședințelor extraordinare ale CJSU Dâmbovița. | La apariția factorilor de risc și la producerea situațiilor de urgență | ISUJ – SThP |
|  | Actualizarea componenței CJSU Dâmbovița și a Grupurilor de suport tehnic. | La apariția modificărilor | ISUJ – SThP |
|  | Analiza și actualizarea Planurilor de acțiune județene pe tipuri de riscuri întocmite pentru gestionarea manifestării riscurilor specifice. | Trimestrul 1 | Membrii CJSU |
|  | Actualizarea Regulamentului privind organizarea, atribuțiile și funcționarea CJSU Dâmbovița. | Februarie | ISUJ – SThP |
|  | Analiza îndeplinirii măsurilor, acțiunilor și misiunilor desfășurate pe perioada sezonului rece de către structurile responsabile. | Aprilie | Membrii CJSU  Se centralizează de către ISUJ – SThP |
|  | Informare privind activitatea de verificare a modului cum au fost salubrizate cursurile de apă și au fost realizate și întreținute șanțurile și rigolele în localități pentru asigurarea secțiunilor de scurgere a apelor mari. | Iunie | SGA Dâmbovița |
|  | Aprobarea organizării și desfășurării exercițiilor interne planificate de ISUJ Dâmbovița pentru pregătirea membrilor CJSU și antrenarea grupurilor de suport tehnic în cadrul exercițiilor tematice. | Trimestrial | ISUJ – SThP  Membrii CJSU  CLSU din UAT vizate |
|  | Întocmirea și aprobarea Planului de măsuri al CJSU Dâmbovița privind combaterea efectelor caniculei și gestionarea situațiilor de urgență specifice sezonului cald/estival 2022. | Mai | ISUJ – SThP  Membrii CJSU |
|  | Analiza îndeplinirii măsurilor, acțiunilor și misiunilor desfășurate pentru combaterea efectelor caniculei și gestionarea situațiilor de urgență specifice sezonului cald/estival de către structurile responsabile. | Octombrie | Membrii CJSU  Se centralizează de către ISUJ – SThP |
|  | Întocmirea și aprobarea Planului de măsuri al CJSU Dâmbovița pentru perioada sezonului rece 2022-2023. | Septembrie- Octombrie | Membrii CJSU  Se centralizează de către ISUJ – SThP |
|  | Informare privind activitatea de verificare a construcțiilor hidrotehnice cu rol de apărare împotriva inundațiilor din județul Dâmbovița. | Noiembrie | SHI Văcărești |
|  | Informare privind activitatea de verificare/gestionare a zonelor vulnerabile pentru depozitări necontrolate și incendieri de deșeuri din județul Dâmbovița | Noiembrie | GNM – Comisariatul Județean Dâmbovița |
|  | Întocmirea, avizarea și aprobarea Planului de activități al CJSU Dâmbovița pentru anul 2023. | Noiembrie | ISUJ – SThP |